Վինի Թուխ (մուլտֆիլմ)

Վինի Թուխ (), խորհրդային նկարված մուլտֆիլմ, Ալեքսանդր Միլնի համանուն հեքիաթի էկրանավորումը։

Մուլտֆիլմերն են.
 «Վինի Թուխ» (1969 թվական, 10 րոպե 42 վայրկյան)
 «Վինի Թուխը գնում է հյուր» (1971, 9 րոպե 58 վայրկյան)
 «Վինի Թուխը և հոգսերի օրը» (1972, 19 րոպե 25 վայրկյան)։

Սյուժե 
Գլուխ I, որտեղ մենք ծանոթանում են Վինի Թուխի և մի քանի կասկածելի մեղուների հետ:

Վաղուց, շատ վաղուց, կարծես անցյալ շաբաթ օրը, մի երկրում ապրել է Վինի Թուխ արջուկը։ Իսկ ինչո՞ւ է հենց այդ անունով։ Որովհետև նրա դռան վրա գրված է «Վինի Թուխ», իսկ նա ապրում է այդտեղ։

Մի անգամ Վինի Թուխը գնում է անտառ, որպեսզի մի քիչ նախաճաշի՝ նա միշտ չէր լավ ուտում և խմում։ Բացի այդ, նա բանաստեղծ էր և ազատ ժամանակ բանաստեղծություններ ու նույնիսկ երգեր էր գրում...

Անհանգիստ արջուկը քայլում էր անտառով և երգում երգեր, հանդիպում է Մեծ-ավելի մեծ կաղնուն, որի վրա՝ բարձրում, կար մեղր և մեղուներ։ Սկզբից ինքը, իսկ հետո օգնության է կանչում իր ընկեր խոզուկ Դնչիկին, արջուկ Վինի Թուխը մտածում է խորամանկ ելքեր, անհաջող փորձում է հասնել մեղրին։

Ստեղծման պատմություն 

Ինչպես վերհիշում է մուլտֆիլմի ռեժիսոր Ֆեոդոր Խիտրուկը, մուլտֆիլմի գլախվոր հերոսի՝ Վինի Թուխի ձայնի հնչյունավորման դերասանի ընտրության ժամանակ եղել են դժվարություններ։

Փորձել են շատ դերասանների, բայց ոչ ոք չի համապատասխանել։ Փորձել են Եվգենի Լեոնովին, բայց նրա ձայնը նույնպես չափազանց ցածր է եղել և մուլտֆիլմ ստեղծողը նրան չի ընդունել։ Ապա ձայնային օպերատոր Գեորգի Մարտինյուկն անսպասելի առաջարկել է որոշ չափով արագացնել ձայնի ընթացքը ֆիլմում. արդյունքը եղել է նկատելի։ Ձայնը ճիշտ բնույթի էր։ Նույն տեխնիկան օգտագործել են այլ մուլտիպլիկացիոն հերոսների համար ևս։

Ինչպես Իյա Սավինան խոստովանել է, երբ նա ստեղծել է Դնչիկի կերպարը, ինքը մի փոքր նմանակել է Բելլա Ախմադուլինիայի դերակատարմանը «Ապրում է այդպիսի երիտասարդ» ֆիլմում։

Մուլտֆիլմի ոճ 
Մուլտֆիլմի գեղարվեստական լուծումը միավորում է հետին պատկերների «մանկական» նկարները (օրինակ՝ հետին պլանում երևում եմ հսկայական խխունջներ, ճպուռներ, որոնք նստած են հսկայական սնկերին, ծառերի, որոնց վրա միաժամանակ աճում են խնձորներ, սալորներ և այլ մրգեր) և կերպարների նկարների այդ ժամանակի համար զարգացած սահուն գունանցումներ (անհետացել է երկրորդ մասում)։ Գործողությունները տեղի են ունենում մի հարթության վրա, ինչպես Ֆյոդոր Խիտրուկի մյուս աշխատանքներում։

Ներածական ենթագրերի շուրջ ևս ներկայացվում են «մանկական» թիթեռների, ձկների ու թռչունների և այլնի նկարներ։

Ստեղծողներ 
 Սցենարի հեղինակներ՝ Բորիս Զախոդեր, Ֆեոդոր Խիտրուկ
 Ռեժիսոր՝ Ֆեոդոր Խիտրուկ
 Կոմպոզիտոր՝ Մոիսեյ Վայնբերգ
 Բեմադրող նկարիչներ՝ Վլադիմիր Զույկով, Էդուարդ Նազարով
 Օպերատոր՝ Ն. Կլիմովա
 Ձայնային օպերատոր՝ Գեորգի Մարտինյուկ
Մոնտաժող՝ Նինա Մայորովա
 Ասիստենտներ՝ Վ. Գիլյարովա, Տատյանա Դոմբրովկայա
 Մուլտիպլիկատորներ՝ Նատալիա Բոգոմոլովա, Սվետլանա Ժուտովսկայա, Վիոլետա Կոլեսնիկովա, Մարիա Մոտրուկ, Գենադի Սոկոլսկի
 Նկարիչներ՝ Օ. Վորոբյովա, Տատյանա Կազանցևա, Մստիսլավ Կուպրաչ, Սոֆյա Միտրոֆանովա
Խմբագրող՝ Ռաիսա Ֆրիչինսկայա
 Նկարահանման տնօրեն՝ Լյուբով Բուտիրինա

Կերպարների հնչյունավորողներ

Մրցանակներ 
 1976 թվական՝ ռեժիսոր Ֆյոդոր Խիտրուկին ԽՍՀՄ պետական մրցանակ։

Մեջբերումներ 
Վինի Թուխի բոլոր երեք մուլտֆիլներում էլ կան խոսակցական հումորային մեջբերումներով։

Տարբերություն հեքիաթից 
Մուլտֆիլմում (ինչպես նաև շարունակություններում) բացակայում է Քրիստաֆեր Ռոբինը, դրա համար Վինի Թուխը և նրա ընկերները չեն ապրում տղայի երևակայության մեջ, այլ նրանք գոյություն ունեն որպես անկախ էակներ։ Քրիստաֆեր Ռոբինի դերը բաժանվել է Ճագարի և Դնչիկի միջև։

Երգեր 
 «Վինի Թուխի երգը», կատարում է Եվգենի Լեոնովը։
 «Վինի Թուխի և Դնչիկի երգը», կատարում են Եվգենի Լեոնովը և Իյա Սավինան։
 «Ամպիկ», կատարում է Եվգենի Լեոնովը։
Մուլտֆիլմի երգեր թողարկել է «Մեղեդի» կազմակերպությունը «Երգեր մուլտֆիմներից» հավաքածուի մեջ մանկական սկավառակների վրա (Դ-00030781 և այլն), ժապավենային գլանների և «Սվեմա» կոմպակտ-սկավառականերով։ 1990-ական թվականներին երգերը թողարկվել են «Ապրելևկա Սաունդ» թիթեղիկների, ձայնասկավառակների և կոմպակտ-սկավառակների վրա, ավելի ուշ՝ այլ ընկերությունների ժապավենների և ձայնասկավառակների, առաջին հերթին՝ «Տվիկ Լիրեկի»։

Հետաքրքիր փաստեր 
1995 թվականին թողարկվել է Վինի Թուխ մուլտսերիալի աուդիո հեքիաթը Ալեքսանդր Պոժարովի հնչյունավորմամբ, «Տվիկ Լիրեկ» ընկերության ձայնասկավառակներով։

Ծանոթագրություններ

Գրականություն 
 
 Хитрук Ф. С. О зарождении идеи фильма Киноведческие записки № 73, 2005

Արտաքին հղումներ 
 
 
 Վինի Թուխ՝ դիտել բոլոր, բոլոր, բոլորը 
 Կադրեր մուլտֆիլմից
 Մուլտհերոսների հուշարձանը Մոսկվայում

Ֆիլմեր Վինի Թուխի մասին
Մուլտֆիլմեր արջերի մասին
Մուլտֆիլմեր կենդանիների մասին
Խորհրդային մուլտֆիլմեր
Ռուսերեն ֆիլմեր
«Սոյուզմուլտֆիլմ» ստուդիայի մուլտֆիլմեր
Ֆեոդոր Խիտրուկի մուլտֆիլմեր